Aasta pressifoto
Aasta pressifoto on Eesti Pressifotograafide Liidu väljaantav auhind. Tiitlit antakse välja alates 2010. aastast. Võistlusel valitakse välja parim foto neljas kategoorias (uudisfoto, olemusfoto, spordifoto ja portreefoto), millest üks pärjatakse tiitliga Aasta pressifoto. Võistluse tulemusena valmib rändnäitus ja pressifoto aastaraamat. Alates 2014. aastast korraldatakse ka aasta pressivideo valimist.